CELEX: 52011PC0591
Language: lt
Date: 2011-09-29
Title: Pasiūlymas TARYBOS SPRENDIMAS kuriuo nustatoma Europos Sąjungos vardu priimama pozicija dėl pasiūlymų iš dalies pakeisti Migruojančiųjų laukinių gyvūnų rūšių išsaugojimo konvencijos I ir II priedus, kurios turi būti laikomasi dešimtajame Konvencijos šalių konferencijos susitikime

|

52011PC0591

Pasiūlymas TARYBOS SPRENDIMAS kuriuo nustatoma Europos Sąjungos vardu priimama pozicija dėl pasiūlymų iš dalies pakeisti Migruojančiųjų laukinių gyvūnų rūšių išsaugojimo konvencijos I ir II priedus, kurios turi būti laikomasi dešimtajame Konvencijos šalių konferencijos susitikime  /* KOM/2011/0591 galutinis - 2011/0252 (NLE) */  

	AIŠKINAMASIS MEMORANDUMAS1. Migruojančiųjų laukinių gyvūnų rūšių išsaugojimo konvencija (dar žinoma kaip CMS arba Bonos konvencija) siekiama išsaugoti migruojančiųjų sausumos ir jūrų gyvūnų bei paukščių rūšis jų paplitimo areale. Tai tarpvyriausybinė sutartis, sudaryta pagal Jungtinių Tautų aplinkos apsaugos programą, kuri vykdoma siekiant išsaugoti pasaulio laukinių gyvūnų ir augalų rūšis bei jų buveines. Europos Sąjunga yra CMS šalis nuo 1983 m. lapkričio 1 d.[1] .2. Saugomos migruojančiųjų gyvūnų rūšys išvardytos Konvencijos I priede (nykstančios rūšys) ir II priede (rūšys, dėl kurių sudaromi susitarimai).3. Šalių konferencija priima sprendimus pagal minėtą Konvenciją ir jai suteikti įgaliojimai vertinti migruojančiųjų rūšių apsaugos būklę bei prireikus iš dalies keisti Konvencijos I ir II priedus.4. Konvencijos XI straipsnyje nustatyta, kad priedų pakeitimus gali siūlyti bet kuri Konvencijos šalis. Priedų pakeitimas visoms šalims įsigalioja praėjus devyniasdešimčiai dienų po Šalių konferencijos susitikimo, kuriame jis buvo priimtas, išskyrus tas šalis, kurios pasinaudoja išlyga.5. Dešimtasis šios Konvencijos šalių konferencijos susitikimas vyks 2011 m. lapkričio 20–25 d. Bergene (Norvegija). Šiam susitikimui Konvencijos šalys pateikė pasiūlymus apsaugoti kelias naujas rūšis iš dalies pakeičiant Konvencijos I ir II priedus.6. Du pasiūlymus pateikė Europos Sąjunga, kuri juos nusiuntė Konvencijos sekretoriatui, kaip reikalaujama Tarybos sprendime[2]. Jau įvertinta, kad minėti pasiūlymai atitinka Paukščių direktyvos[3] ir Reglamento dėl laukinės faunos ir floros rūšių apsaugos kontroliuojant jų prekybą[4] tikslus. Todėl Sąjunga turėtų aktyviai palaikyti savo pačios pateiktų pasiūlymų priėmimą.7. Kitos Konvencijos šalys pateikė šešis I ir II priedų pakeitimų pasiūlymus. Priėmus pasiūlymus, susijusius su paukščių ir žinduolių rūšimis, Sąjungos teisės keisti nereikėtų. Priėmus pasiūlymą, susijusį su žuvų rūšimi Manta birostris , tektų keisti Sąjungos teisės aktą dėl žuvų išteklių apsaugos ir tausojančio naudojimo pagal Bendrąją žuvininkystės politiką siekiant užtikrinti šios rūšies apsaugą. Sąjunga turėtų pritarti šiems pasiūlymams, kadangi: 1) šių rūšių įtraukimas yra moksliškai pagrįstas; 2) siekiama nuoseklumo tarp jos vidaus ir išorės veiksmų; 3) Sąjunga yra įsipareigojusi bendradarbiauti tarptautiniu mastu siekdama išsaugoti biologinę įvairovę.8. Todėl Taryba turi priimti sprendimą, kuriuo būtų nustatyta pozicija dėl pakeitimo pasiūlymo, kurios Sąjungos vardu turi būti laikomasi dešimtajame Šalių konferencijos susitikime.2011/0252 (NLE)PasiūlymasTARYBOS SPRENDIMASkuriuo nustatoma Europos Sąjungos vardu priimama pozicija dėl pasiūlymų iš dalies pakeisti Migruojančiųjų laukinių gyvūnų rūšių išsaugojimo konvencijos I ir II priedus, kurios turi būti laikomasi dešimtajame Konvencijos šalių konferencijos susitikimeEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu su 218 straipsnio 9 dalimi,atsižvelgdama į Komisijos pasiūlymą[5],kadangi:1.  būdama Migruojančiųjų laukinių gyvūnų rūšių išsaugojimo konvencijos[6] šalis, Europos Sąjunga gali siūlyti Konvencijos priedų, kuriuose išvardytos saugomos gyvūnų rūšys, pakeitimus;2.  Šalių konferencija priima sprendimus pagal minėtą Konvenciją ir jai suteikti įgaliojimai apima ir teisę įvertinti migruojančiųjų rūšių apsaugos būklę ir prireikus iš dalies pakeisti Konvencijos I ir II priedus;3.  remiantis Konvencijos XI straipsniu, priedų pakeitimas visoms šalims įsigalioja praėjus devyniasdešimčiai dienų po Šalių konferencijos susitikimo, kuriame jis buvo priimtas, išskyrus tas šalis, kurios pasinaudoja išlyga;4.  atsižvelgdama į dešimtąjį Šalių konferencijos susitikimą, kuris įvyks 2011 m. lapkričio 20-25 d. Bergene (Norvegija), Sąjunga Konvencijos sekretoriatui perdavė pasiūlymus[7] iš dalies pakeisti I priedą į jį įrašant rūšis Falco cherrug ir Falco vestertinus ;5.  šiam susitikimui Konvencijos šalys taip pat pateikė pasiūlymų apsaugoti kelias naujas rūšis iš dalies pakeičiant Konvencijos I ir II priedus;6.  Sąjunga turėtų pritarti šiems pasiūlymams, nes jie pagrįsti moksliškai, atitinka Sąjungos teisę ir Sąjungos įsipareigojimą bendradarbiauti tarptautiniu mastu siekiant išsaugoti biologinę įvairovę, kaip numatyta JT Biologinės įvairovės konvencijos[8] 5 straipsnyje, ir Šalių konferencijos sprendimus, visų pirma dešimtajame susitikime sutartą visuotinį tikslą: „Iki 2020 m. užkirsti kelią žinomų nykstančių rūšių išnykimui ir pagerinti tų rūšių, ypač nykstančių sparčiausiai, apsaugos būklę bei ją išlaikyti“;7.  dėl pakeitimų pasiūlymų, susijusių su paukščių ar žinduolių rūšimis, Sąjungos teisės keisti nereikėtų;8.  priėmus pasiūlymą, susijusį su žuvų rūšimi Manta birostris , tektų keisti Sąjungos teisės aktą dėl žuvų išteklių apsaugos ir tausojančio naudojimo pagal Bendrąją žuvininkystės politiką siekiant užtikrinti šios rūšies apsaugą;9.  Migruojančiųjų laukinių gyvūnų rūšių išsaugojimo konvencijoje aptariami klausimai priklauso tiek Sąjungos, tiek valstybių narių kompetencijai, todėl Komisija ir valstybės narės turėtų glaudžiai bendradarbiauti priimant Konvencijos priedų pakeitimus siekdamos vienybės atstovaujant Sąjungai tarptautiniu mastu,PRIĖMĖ ŠĮ SPRENDIMĄ:Vienintelis straipsnisMigruojančiųjų laukinių gyvūnų rūšių išsaugojimo konvencijos Šalių konferencijos dešimtajame susitikime Komisija Sąjungos vardu laikosi tokios pozicijos dėl pasiūlymų iš dalies pakeisti Konvencijos I ir II priedus:10.  Komisija įgaliojama pritarti šių rūšių įtraukimui į I priedą:11.  Falco cherrug;12.  Falco vespertinus;13.  Numenius madagascariensis;14.  Numenius tahitiensis;15.  Manta birostris;16.  Komisija įgaliojama pritarti šių rūšių įtraukimui į II priedą:17.  Ovis ammon;18.  Dolichonyx oryzivorus;19.  Manta birostris.PriimtaTarybos varduPirmininkas [..] [1] 1982 m. birželio 24 d. Tarybos sprendimas 82/461/EEB dėl Migruojančiųjų laukinių gyvūnų rūšių išsaugojimo konvencijos sudarymo, OL L 210, 1982 6 24, p 10.[2] Tarybos sprendimas, kuriuo Europos Komisijai leidžiama Europos Sąjungos vardu dešimtajame Šalių konferencijos susitikime pateikti pasiūlymą iš dalies pakeisti Migruojančiųjų laukinių gyvūnų rūšių išsaugojimo konvencijos I priedėlį (priimtas 2011 m. birželio 23 d. rašytine procedūra) (dok. 11078/11 ENV 432).[3] 2009 m. lapkričio 30 d. Europos Parlamento ir Tarybos direktyva 2009/147/EB dėl laukinių paukščių apsaugos, OL L 20, 2010 1 26, p. 7.[4] Reglamentas 338/97/EB dėl laukinės faunos ir floros rūšių apsaugos kontroliuojant jų prekybą, OL L 61, 1997 3 3, p. 1.[5] OL C […], […], p. […].[6] 1982 m. birželio 24 d. Tarybos sprendimas 82/461/EEB dėl Migruojančiųjų laukinių gyvūnų rūšių išsaugojimo konvencijos sudarymo, OL L 210, 1982 6 24, p 10.[7] Pasiūlymai, priimti Tarybos sprendimu, kuriuo Europos Komisijai leidžiama Europos Sąjungos vardu dešimtajame Šalių konferencijos susitikime pateikti pasiūlymą iš dalies pakeisti Migruojančiųjų laukinių gyvūnų rūšių išsaugojimo konvencijos I priedėlį (priimtas 2011 m. birželio 23 d. rašytine procedūra) (dok. 11078/11 ENV 432).[8] 1993 m. spalio 25 d. Tarybos sprendimas 93/626/EEB dėl Biologinės įvairovės konvencijos sudarymo, OL L 309, 1993 12 13, p. 1.